सड़क हादसे में मां-बेटा चालक घायल, दो रेफर
मांडू | रामगढ़-हजारीबागएनएच 33 सड़क मार्ग पर 14 माइल के समीप हुई एक सड़क दुर्घटना में मां-बेटा चालक समेत तीन लोग गंभीर रूप से घायल हो गए। घटना के बाद हाइवे के एंबुलेंस ने मौके पर पहुंचकर सभी घायलों काे उपचार के लिए सीएचसी मांडू में भर्ती में कराया। चिकित्सकों ने सभी घायलों का प्राथमिक उपचार करने के बाद गंभीर रूप से घायल चालक सुखदेव महतो नौ वर्षीय बालक शिवम कुमार को बेहतर उपचार के लिए रांची रिम्स रेफर कर दिया। घटना मंगलवार शाम करीब चार बजे की है। जानकारी के अनुसार सभी हेंदेगढ़ा निवासी चरही के बहेरा गांव से होंडा कार संख्या जेएच 24ए-5944 में सवार होकर वापस घर लौट रहे थे। इसी बीच 14 माइल के समीप चालक ने वाहन पर नियंत्रण खो दिया।
hin_Deva hin_Deva